Държавен вестник, бр. 20, 2015 г., стр. 87

БРОЙ  20	
Д Ъ Р Ж А В Е Н  В Е С Т Н И К 	
СТР.  87  
МИНИСТЕРСТВА  
И ДРУГИ ВЕДОМСТВА
КОМИСИЯ ЗА ПУБЛИЧЕН 
НАДЗОР НАД РЕГИСТРИРАНИТЕ 
ОДИТОРИ
Правилник за изменение и допълнение на 
Правилника за дейността на Комисията за 
публичен надзор над регистрираните одитори 
(обн., ДВ, бр. 55 от 2012 г.; изм. и доп., бр. 31 
от 2013 г., бр. 15, 56 и 71 от 2014 г.)
§ 1. В чл. 23 ал. 3 се изменя по следния начин:
„(3) Докладът за резултатите и цялата доку-
ментация от проверката се представят на коми-
сията в тридневен срок от изтичане на срока по 
чл. 22, ал. 5.“
§ 2. В чл. 30 ал. 1 и 2 се изменят така:
„(1) Комисията при осъществяване на своите 
функции и правомощия се подпомага от спе-
циализирана и обща администрация, която е 
организирана в две дирекции, и от служители, 
пряко подчинени на председателя.
(2) Общата численост на администрацията е 
28 щатни бройки, разпределени по структурни 
звена и длъжности съгласно приложението.“
§ 3. Създават се нови чл. 35а и чл. 35б със 
следното съдържание:
„Чл. 35а. Държавен експерт „Методология“ 
e на пряко подчинение на председателя и осъ-
ществява следните дейности:
1. участва в разработването на методически 
указания, инструкции, наръчници и други въ-
трешни актове на комисията във връзка с осъ-
ществявания надзор над регистрираните одитори;
2. осъществява последващ контрол по качест-
вото на дейността на инспекторите в комисията;
3. изготвя материали и участва в обучението за 
повишаване на квалификацията на служителите 
от администрацията, когато се касае за въпроси 
от неговата компетентност;
4. изготвя становища във връзка с методоло-
гията на инспекционната дейност на комисията;
5. изготвя становища по предложените за 
утвърждаване от комисията материали на Инсти-
тута на дипломираните експерт-счетоводители;
6. изготвя материали за заседания на ко-
мисията и участва в тях, когато в дневния ред 
са включени въпроси от компетентността на 
съответната дирекция, включително като дава 
становища;
7. изработва проекти на нормативни и въ-
трешни актове по отношение на инспекционната 
дейност;
8. оказва методологична помощ на инспек-
торите при осъществяване на тяхната дейност.
Чл. 35б. Експерт „Анализ и оценка на риска“ 
е на пряко подчинение на председателя и изпъл-
нява следните дейности:
1. планиране и въвеждане на методологич-
ната рамка на цялостния процес по управление 
на рисковете при извършването на проверки 
за контрол върху качеството на дейността на 
регистрираните одитори;
2. процеси по идентифициране, анализ, оценка 
и определяне на реакция спрямо установените 
рискове, които могат да повлияят при извърш-
ването на проверки за контрол върху качеството 
на дейността на регистрираните одитори;
3. участие в разработването и поддържането на 
риск-регистър, включващ установените рискове, 
свързани с проверки за контрол върху качеството 
на дейността на регистрираните одитори, както 
и резултатите от техния анализ и оценка;
4. наблюдение и анализ на пазара на одитни 
услуги по отношение системния риск, произти-
чащ от високата концентрация;
5. прилагане на иконометрични и статисти-
чески модели в практически изследвания, както 
и използването на софтуерни продукти за ико-
нометричен и статистически анализ.“
§ 4. В преходните и заключителните разпо-
редби § 1 се изменя така:
„§ 1. Правилникът е приет на основание 
чл. 35г, ал. 1 от Закона за независимия финансов 
одит на заседание на Комисията за публичен 
надзор над регистрираните одитори, проведено 
на 6.07.2012 г., и изменен с Решение № 66 на 
КПНРО от заседание, проведено на 12.03.2013 г., 
Решение № 25 на КПНРО от заседание, прове-
дено на 11.02.2014 г., Решение № 80 на КПНРО 
от заседание, проведено на 25.06.2014 г., Реше-
ние № 96 на КПНРО от заседание, проведено 
на 12.08.2014 г., и Решение № 31 на КПНРО от 
заседание, проведено на 24.02.2015 г.“
§ 5. В приложението към чл. 30, ал. 2 се 
правят следните изменения:
1. Числото „26“ става „28“.
2. Създават се нови т. 4 и 5:
„4. държавен експерт „Методология“ – 1;
5. експерт „Анализ и оценка на риска“ – 1.“
За председател:  
Огнян Симеонов
1698
МИНИСТЕРСТВО 
НА ВЪТРЕШНИТЕ РАБОТИ
Инструкция за допълнение на Инструкция 
№ 8121з-748 от 2014 г. за определяне на срокове 
за съхранение на лични данни, обработвани 
в Министерството на вътрешните работи във 
връзка с провеждане на наказателно произ-
водство по реда на Наказателно-процесуалния 
кодекс и на проверки за наличие на данни 
за престъпления от общ характер (обн., ДВ, 
бр. 88 от 2014 г.; попр., бр. 97 от 2014 г.)
§ 1. В чл. 3, т. 5 се създава буква „в“:
„в) прекратяване на наказателното произ-
водство на основание чл. 369, ал. 2 и 4 НПК.“
Заключителна разпоредба
§ 2. Инструкцията влиза в сила в деня на 
обнародването є в „Държавен вестник“.
Министър:  
Веселин Вучков
1715